Neįgaliųjų draugijos Kriaunų seniūnijos skyrius, vadovaujamas pirmininkės Reginos Urbonavičienės, pakvietė kriauniečius linksmai praleisti laiką Atvelykio popietėje. Buvo atvykę svečiai iš Rokiškio neįgaliųjų draugijos kartu su pirmininku A. Veisiu. Pirmininkė apžvelgė Kriaunų neįgaliųjų draugijos praėjusių metų veiklą. Visus linksmino Kriaunų kapela, viešnia Gileta iš Jūžintų skaitė eiles, kultūros darbuotoja Vita organizavo žaidimus. Popietė praėjo smagiai: žmonės pabendravo, padainavo, pašoko bei pasivaišino pačių suneštais patiekalais.











